CELEX: 
Language: da
Date: 2018-10-15 00:00:00
Title: KOMMISSIONENS GENNEMFØRELSESAFGØRELSE (EU) …/… om fastlæggelse af foranstaltninger til etablering af listen over personer, der i ind- og udrejsesystemet er identificeret som personer, hvis tilladelse til ophold er udløbet, og proceduren for at gøre listen tilgængelig for medlemsstaterne

KOMMISSIONENS GENNEMFØRELSESAFGØRELSE (EU) …/…
            
            
               af 15.10.2018
            
            
               om fastlæggelse af foranstaltninger til etablering af listen over personer, der i ind- og udrejsesystemet er identificeret som personer, hvis tilladelse til ophold er udløbet, og proceduren for at gøre listen tilgængelig for medlemsstaterne
               
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2017/2226 om oprettelse af et ind- og udrejsesystem til registrering af ind- og udrejseoplysninger og oplysninger om nægtelse af indrejse vedrørende tredjelandsstatsborgere, der passerer medlemsstaternes ydre grænser, om fastlæggelse af betingelserne for adgang til ind- og udrejsesystemet til retshåndhævelsesformål og om ændring af konventionen om gennemførelse af Schengenaftalen og forordning (EF) nr. 767/2008 og (EU) nr. 1077/2011
                  1
               , særlig artikel 36, litra k), og
            
            
               ud fra følgende betragtninger:
            
            
               (1)Ved forordning (EU) 2017/2226 blev der oprettet et ind- og udrejsesystem som er et system, der elektronisk registrerer, hvornår og hvor tredjelandsstatsborgere, der er givet tilladelse til indrejse med henblik på et kortvarigt ophold på medlemsstaternes område, ind- og udrejser, og som beregner varigheden af deres tilladte ophold. 
            
            
               (2)Formålet med ind- og udrejsesystemet er at forbedre forvaltningen af de ydre grænser, forhindre irregulær immigration og lette forvaltningen af migrationsstrømme. Ind- og udrejsesystemet bør navnlig bidrage til identifikation af personer, der ikke opfylder eller ikke længere opfylder betingelserne for det tilladte opholds varighed på medlemsstaternes område. Desuden bør ind- og udrejsesystemet bidrage til forebyggelsen, afsløringen og efterforskningen af terrorhandlinger og andre alvorlige strafbare handlinger.
            
            
               (3)I forordning (EU) 2017/2226 specificeres målene for ind- og udrejsesystemet, de kategorier af oplysninger, der skal registreres i ind- og udrejsesystemet, de formål, som oplysningerne skal bruges til, kriterierne for registrering af oplysningerne, hvilke myndigheder der skal have adgang til oplysningerne, yderligere regler for databehandling og beskyttelse af personoplysninger samt ind- og udrejsesystemets tekniske arkitektur, bestemmelser om dets drift og brug og dets interoperabilitet med andre informationssystemer. Der fastlægges også ansvarsområder for ind- og udrejsesystemet.
            
            
               (4)Ifølge forordning (EU) 2017/2226 bør Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed, som blev oprettet ved Europa-Parlamentets og Rådets forordning (EU) nr. 1077/2011
                  2
               , være ansvarligt for udviklingen og den operationelle forvaltning af ind- og udrejsesystemet.
            
            
               (5)I henhold til forordning (EU) 2017/2226 skal Kommissionen forud for udviklingen af ind- og udrejsesystemet vedtage de foranstaltninger, som er nødvendige for udviklingen og den tekniske iværksættelse af ind- og udrejsesystemet. I den forbindelse henvises der i artikel 36, litra k), i forordning (EU) 2017/2226 specifikt til vedtagelsen af foranstaltninger til etablering af listen over personer, der i ind- og udrejsesystemet er identificeret som personer, hvis tilladelse til ophold er udløbet, og proceduren for at gøre listen tilgængelig for medlemsstaterne.
            
            
               (6)På grundlag af disse foranstaltninger bør Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed derefter kunne fastlægge udformningen af ind- og udrejsesystemets fysiske arkitektur, herunder dets kommunikationsinfrastruktur samt de tekniske specifikationer for systemet, og udvikle ind- og udrejsesystemet. 
            
            
               (7)Inden for rammerne heraf er det derfor nødvendigt at vedtage foranstaltninger til etablering af listen over personer, der i ind- og udrejsesystemet er identificeret som personer, hvis tilladelse til ophold er udløbet, og proceduren for at gøre listen tilgængelig for medlemsstaterne.
            
            
               (8)Adgang til listen over personer, hvis tilladelse til ophold er udløbet, bør begrænses til de kompetente myndigheder, der i overensstemmelse med national ret er ansvarlige for på medlemsstaternes område at kontrollere, om betingelserne for indrejse til eller ophold på medlemsstaternes område er opfyldt, eller for at undersøge betingelserne for og træffe afgørelser vedrørende tredjelandsstatsborgeres ophold på medlemsstaternes område eller for tilbagesendelsen af tredjelandsstatsborgere til et oprindelsestredjeland eller et transittredjeland.
            
            
               (9)I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltog Danmark ikke i vedtagelsen af forordning (EU) 2017/2226, som ikke er bindende for og ikke finder anvendelse i Danmark. Da forordning (EU) 2017/2226 imidlertid bygger på Schengenreglerne, meddelte Danmark i overensstemmelse med artikel 4 i nævnte protokol den 30. maj 2018 sin beslutning om at gennemføre forordning (EU) 2017/2226 i national ret. Danmark er derfor i medfør af international ret forpligtet til at gennemføre denne afgørelse.
            
            
               (10)Denne afgørelse udgør en udvikling af bestemmelserne i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF
                  3
               ; Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige. 
            
            
               (11)Denne afgørelse udgør en udvikling af bestemmelserne i Schengenreglerne, som Irland ikke deltager i, jf. Rådets afgørelse 2002/192/EF
                  4
               ; Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.
            
            
               (12)For så vidt angår Island og Norge udgør denne afgørelse en udvikling af bestemmelserne i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne
                  5
               , henhørende under det område, der er nævnt i artikel 1, litra A, i Rådets afgørelse 1999/437/EF
                  6
               .
            
         
         
            
               (13)For så vidt angår Schweiz udgør denne afgørelse en udvikling af bestemmelserne i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne
                  7
               , henhørende under det område, der er nævnt i artikel 1, litra A, i Rådets afgørelse 1999/437/EF sammenholdt med artikel 3 i Rådets afgørelse 2008/146/EF
                  8
               . 
            
            
               (14)For så vidt angår Liechtenstein udgør denne afgørelse en udvikling af bestemmelserne i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne
                  9
               , henhørende under det område, der er nævnt i artikel 1, litra A, i Rådets afgørelse 1999/437/EF sammenholdt med artikel 3 i Rådets afgørelse 2011/350/EU
                  10
               . 
            
            
               (15)For så vidt angår Cypern, Bulgarien, Rumænien og Kroatien kræver driften af ind- og udrejsesystemet, at der er givet passiv adgang til VIS, og iværksættelse af alle Schengenreglernes bestemmelser om SIS i overensstemmelse med de relevante rådsafgørelser. Disse betingelser kan først opfyldes, når verifikationen er fuldført i overensstemmelse med den gældende Schengenevalueringsprocedure. Ind- og udrejsesystemet bør derfor kun anvendes af de medlemsstater, der opfylder disse betingelser ved idriftsættelsen af ind- og udrejsesystemet. Medlemsstater, der ikke anvender ind- og udrejsesystemet fra den første idriftsættelse, bør tilkobles ind- og udrejsesystemet i overensstemmelse med proceduren i forordning (EU) 2017/2226, så snart alle de nævnte betingelser er opfyldt.
            
            
               (16)Den Europæiske Tilsynsførende for Databeskyttelse afgav udtalelse den 23. april 2018.
            
            
               (17)Foranstaltningerne i denne afgørelse er i overensstemmelse med udtalelse fra udvalget for intelligente grænser —
            
            
               VEDTAGET DENNE AFGØRELSE: 
            
            
               Artikel 1
                  Indhold og generering af listen
            
            
               Ind- og udrejsesystemet skal automatisk genere en liste over alle de tredjelandsstatsborgere, der er omhandlet i artikel 12, stk. 3, i forordning (EU) 2017/2226, og som ikke opfylder eller ikke længere opfylder betingelserne vedrørende varigheden af deres tilladte kortvarige ophold på medlemsstaternes område. Listen skal løbende og automatisk ajourføres for nøje at afspejle enhver ændring eller sletning af oplysninger i ind- og udrejsesystemet, jf. artikel 16, stk. 1, litra a)-c), artikel 16, stk. 2), litra a), b), d) og f), artikel 16, stk. 2, andet afsnit, og artikel 17, stk. 1, litra a), i forordning (EU) 2017/2226.
            
            
               For hver tredjelandsstatsborger, der i ind- og udrejsesystemet er identificeret som en person, hvis tilladelse til ophold er udløbet, skal listen indeholde følgende oplysninger:
            
            
               (a)efternavn (familienavn), fornavn(e), (døbenavn(e)), fødselsdato, nationalitet(er), køn
            
            
               (b)rejsedokumentets eller -dokumenternes type og nummer og koden bestående af tre bogstaver for det land, der har udstedt rejsedokumentet eller -dokumenterne
            
            
               (c)datoen for rejsedokumentets eller -dokumenternes udløb
            
            
               (d)det individuelle referencenummer, som ind- og udrejsesystemet genererer ved oprettelsen af tredjelandsstatsborgerens individuelle sagsmappe
            
            
               (e)for tredjelandsstatsborgerens sidste indrejse:
            
            
               ·datoen og tidspunktet for indrejsen
            
            
               ·grænseovergangsstedet for indrejsen og den myndighed, der gav tilladelse til indrejse
            
            
               (f)koden på tre bogstaver for den medlemsstat, der har udstedt visummet
            
            
               (g)datoen for tredjelandsstatsborgerens opførelse på listen.
            
            
               Hvis en tredjelandsstatsborger, der er opført på listen, forlader medlemsstaternes område, skal hans eller hendes oplysninger automatisk og straks slettes fra listen.
            
            
               Hvis en medlemsstat berigtiger eller supplerer de i ind- og udrejsesystemet indførte oplysninger om en tredjelandsstatsborger, der er opført på listen, begrænser behandlingen af disse oplysninger eller sletter dem, skal ind- og udrejsesystemet straks og ved hjælp af en automatisk proces ændre de tilsvarende oplysninger på listen i overensstemmelse hermed eller i givet fald slette dem fra listen.
            
         
         
            
               Mekanismerne til automatisk generering af listen skal overholde princippet om indbygget databeskyttelse, som skal videreudvikles i de tekniske specifikationer, der er omhandlet i artikel 37, stk. 1, i forordning (EU) 2017/2226. Listen skal genereres i ind- og udrejsesystemets centrale system.
            
            
               Artikel 2
                  Proceduren for at gøre listen tilgængelig for de kompetente myndigheder i medlemsstaterne
            
            
               De kompetente myndigheder, der udpeges som indvandringsmyndigheder, jf. artikel 3, stk. 1, nr. 4), i forordning (EU) 2017/2226, er ansvarlige for adgangen til listen over personer, der i ind- og udrejsesystemet er identificeret som personer, hvis tilladelse til ophold er udløbet. 
            
            
               Ind- og udrejsesystemet skal i form af en rapport løbende stille den ajourførte liste over personer, der i ind- og udrejsesystemet er identificeret som personer, hvis tilladelse til ophold er udløbet, til rådighed for de udpegede indvandringsmyndigheder. Rapporten skal lagres sikkert på den nationale ensartede grænseflade.
            
            
               Ind- og udrejsesystemet skal på det nationale ensartede grænseflade kontrollere adgangen til rapporten for at sikre, at kun den udpegede indvandringsmyndighed har adgang til at søge i den.
            
            
               Enhver databehandling, der foretages i forbindelse med rapporten, logges i overensstemmelse med artikel 46 i forordning (EU) 2017/2226.
            
            
               Artikel 3
                  Rapportens format
            
            
               Indholdet af rapporten skal præsenteres i et struktureret og anvendeligt format, der muliggør søgning, og som kan overføres via kommunikationsinfrastrukturen i overensstemmelse med de tekniske specifikationer i artikel 37, stk. 1, i forordning (EU) 2017/2226.
            
            
               Artikel 4
                  Ikrafttræden og anvendelse
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den 15.10.2018[…].
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EUT L 327 af 9.12.2017, s. 20. 
               
               
                  
                     (2)
                  
                        Europa-Parlamentets og Rådets forordning (EU) nr. 1077/2011 af 25. oktober 2011 om oprettelse af et europæisk agentur for den operationelle forvaltning af store it-systemer inden for området med frihed, sikkerhed og retfærdighed (EUT L 286 af 1.11.2011, s. 1).
               
               
                  
                     (3)
                  
                        Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (EFT L 131 af 1.6.2000, s. 43).
               
               
                  
                     (4)
                  
                        Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).
               
               
                  
                     (5)
                  
                        EFT L 176 af 10.7.1999, s. 36.
               
               
                  
                     (6)
                  
                        Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
               
               
                  
                     (7)
                  
                        EUT L 53 af 27.2.2008, s. 52.
               
               
                  
                     (8)
                  
                        Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
               
               
                  
                     (9)
                  
                        EUT L 160 af 18.6.2011, s. 21.
               
               
                  
                     (10)
                  
                        Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).